66 ÉTUDES 
le Division des apostles, que il avoit eu lettres que li message le roi de Alemaigne estoient 
à Paris pour traitier de acort au roi de Franche; et puis sont revenues autèles nouvièles 
que leur gent de leur grant conseil sont, à orendroit que ces lettres sont données, arrière 
au Noef-Chastel en Loraine, pour traitier et accordeir ensanle. De çou, sire, se nous 
l’osions dire par congiet, nous avons grant merveille que nous de vo estat ne savons riens, 
fors par estrangne gent, et sanle qu'il afferroit mius que li cardennal et vo ami le seussent 
de le voe partie, que çou qu'il nos en convient aprendre par eaus, se aucune chose i a qui 
vos sanle que à mandeir face. 
Chiers sires, encore vos faisons-nous savoir que, quant jou Jehans de Menin ving en 
court, jou Mikius n’avoie ne deniers ne finanche, et estoie un grantment et sui encore 
kierkiés de grant dette. Si nos a convenu vivre et faire encore des dettes, que jou Jehan de 
Menin aportai en court. Et n'avons mie de coi nous puissons vivre plus de trois semaines 
après le jour que ces lettres sont données. Et nous quérons finance par tout et n’en poons 
nule trouver, si en sommes en grant ému : pour Diu, sire, si nos faites secourre, el Lost, 
car li besoins en est très-grant. Mesire Gérars de Parme vos prie mout, sire, que vous 
aiiés les besoingnes le prévost de Bruges pour recommandées. Sire, Jésus-Cris soit warde 
de vous. 
Donnei à Agnagne, l’endemain de le Mazel ?. 
Le comte de Flandre répondit à Jean de Menin et à Michel As Clo- 
kettes, dans les premiers jours du mois d’août : il leur apprenait que la 
paix était faite entre Édouard I et Philippe le Bel, et qu'il ne lui restait 
plus d'autre refuge que la protection du pape. 
Guys, coens de Flandres et marchis de Namur, à son cher et foiable chevalier, mon 
seigneur Jehan de Menin, salus et amour. 
Nous vous faisons savoir que li évesques de Vincent a estei en France et en Angleterre, 
et sont les besoingnes jà si aprochiés que pais est entre les deus roys, et est fet li pais en 
Angleterre ?, et se font li mariage dou roi d'Engleterre et de son fil, et les a jurés li rois 
d'Angleterre et ses fiuls 5, et a estei Willaumes nos fiuls en Angleterre pour savoir le 
entente le roy, delquel il nous sanle que nous arons petit de confort, selone che que com- 
tiennent li respons; car il respont que adiès il fera vers nous che que il devera; lequel 
choze il ne nous monstre mie par oeuvres; car il est contraires à che qu'il dist en ses fais, 
‘ Archives de Flandre à Lille (25 juillet 1299). 
? Un traité de paix entre les rois de France et d'Angleterre avait été conclu à Montreuil, le 49 
juin 1299. On y lit que: L'évéque de Vincence passera en Angleterre, et signifiera audit roy d'An- 
gleterre el à son fiz les choses acordées, lesqueux li roy et ses fiz sont tenu de jurer. Rymer, 1, WI, 
p- 208. 
5 Le serment du roi d'Angleterre est du 14 juillet 1299. Rymer, 1, IN, p. 210. 
